Diari Oficial de la Generalitat Valenciana


Sumari del DOGV 8221, del 26-01-2018 (2018/62)

RESOLUCIÓ de 19 de desembre de 2017, de la presidenta del Consell Jurídic Consultiu de la Comunitat Valenciana, per la qual s'ordena la publicació de la relació de llocs de treball d'aquesta institució.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8221

Data del DOGV
:   26-01-2018

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2018/62


Data del document
:   19-12-2017

Organisme emissor
:   Consell Jurídic Consultiu de la Comunitat Valenciana

Tipus de document
:   Resolució

Descriptors 

:   * Consell Jurídic Consultiu de la Comunitat Valenciana
    * concurs administratiu

RESOLUCIÓ de 19 de desembre de 2017, de la presidenta del Consell Jurídic Consultiu de la Comunitat Valenciana, per la qual s'ordena la publicació de la relació de llocs de treball d'aquesta institució. [2018/62]  
L'article 17 de la Llei 10/1994, de 19 de desembre, de la Generalitat, de creació del Consell Jurídic Consultiu de la Comunitat Valenciana, estableix que els llocs de treball de personal d'administració i de Lletrats es classificaran i proveiran d'acord amb les normes de la Llei de la funció pública, que disposen la necessitat de la seua aprovació per l'òrgan competent i de la seua publicació en el Diari Oficial de la Generalitat Valenciana. Aquest òrgan és la Presidència del Consell Jurídic Consultiu, a qui correspon l'aprovació de la relació de llocs de treball, amb la deliberació prèvia del Ple, segons determina l'article 24, apartat b, del seu reglament, aprovat pel Decret 138/1996, de 16 de juliol, del Consell.  
El Ple del Consell Jurídic Consultiu en sessió celebrada el dia 27 de setembre passat va debatre la proposta de modificació de la relació de llocs de treball de la institució per a la millor ordenació de les funcions del Consell Jurídic. Per això, complit el tràmit previst en l'article 153 de la Llei 10/2010, de 9 de juliol, d'ordenació i gestió de la funció pública valenciana; en virtut de les competències que tinc atorgades pels articles 16 i 17 de la Llei 10/1994, de 19 de desembre, i els articles 46 i 47 del Reglament del Consell Jurídic Consultiu de la Comunitat Valenciana, aprovat pel Decret del Govern Valencià 138/1996, de 16 de juliol, per a l'aprovació de l'estructura administrativa d'aquest Consell, i per a la fixació del nombre de personal funcionari i empleat públic d'aquesta institució, per Resolució de la Presidència, de 27 de setembre de 2017, es va aprovar la relació de llocs de treball que figura en l'annex de la present resolució, per la qual cosa resolc:  
  
  
Únic  
Publicar l'esmentada relació, que s'adjunta com a annex, en el Diari Oficial de la Generalitat Valenciana.  
   
Aquesta resolució posa fi a la via administrativa i en contra aquesta es pot interposar recurs de reposició, amb caràcter potestatiu, davant del mateix òrgan que l'ha dictada, en el termini d'un mes a partir de l'endemà de la seua publicació, de conformitat amb els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques. Si no presenta recurs en reposició i d'acord amb allò que disposen els articles 8, 14 i 46 de la Llei 29/1998, reguladora de la jurisdicció contenciosa administrativa, les persones interessades poden interposar recurs contenciós administratiu davant del Jutjat Contenciós Administratiu de València, en el termini de dos mesos a comptar des de l'endemà de la publicació d'aquesta resolució.  
  
València, 19 de desembre de 2017.- La presidenta: Margarita Soler Sánchez.